APROBACIÓN MÉRITOS QUE REXERÁN O CONCURSO ORDINARIO PARA A COBERTURA DO POSTO DE TRABALLO DE INTERVENTOR/A XERAL DO CONCELLO.
ADMINISTRACIÓN LOCAL — Municipal — Vilanova de Arousa (Persoal, oposicións, 09/01/2015)

A Xunta de Goberno Local do concello de Vilanova de Arousa en sesión celebradas os días 2 e 16 de decembro de 2014, actuando por delegación do Pleno da Corporación, aprobou os méritos correspondentes ás especialidades desta corporación local que rexerán o concurso ordinario para a cobertura do posto de traballo de interventor/a xeral deste concello nos termos que de seguido se indican: “Aproba-los méritos correspondentes ás especialidades desta Corporación Local que se inclúen no Anexo do presente acordo que rexerán o concurso ordinario para a cobertura do posto de traballo de Interventor/a Xeral deste Concello que se atopa vacante desde o día 28 de marzo de 2014 conforme ás regras establecidas nos artigos 92.6, parágrafo segundo, da Lei 7/1985, do 2 de abril, LBRL na redacción dada ao mesmo pola Lei 27/2013, do 27 de decembro, LRSAL; nos artigos 13 e seguintes do Real decreto 1732/1994, do 29 de xullo, sobre provisión de postos de traballo reservados a funcionarios con habilitación de carácter nacional e nos artigos 20 e seguintes do Decreto 49/2009, do 26 de febreiro, sobre o exercicio das competencias da Comunidade Autónoma de Galicia, respecto dos/as funcionarios/as con habilitación de carácter estatal.” De conformidade co disposto no artigo 29.2 do Decreto 49/2009, de 26 de febrero, sobre o exercicio das competencias da Comunidade Autónoma de Galicia respecto dos funcionarios con habilitación de carácter estatal o dito acordo se expón ao público durante o prazo de quince (15) días hábile contados a partir do seguinte ao da inserción do presente anuncio no BOP, antes da súa aprobación definitiva. Para ser poder ser baremados os cursos de formación deberán ter sido realizados dentro dos quince (15) anos anteriores á data da resolución pola que se convoque o concurso ordinario. Ter superado o curso de linguaxe administrativa galega nivel superior: 0,20 puntos. Pola superación de cursos relacionados coa xestión pública local, fondos comunitarios, xestión económica e/ou contabilidade local e técnicas orzamentarias, impartidos por escolas ou institutos oficiais de Administración pública da Comunidade Autónoma de Galicia, deduración superior a 20 horas e sempre que se trate de cursos non incluídos nas valoracións de méritos xerais e de méritos correspondentes ás especialidades da Comunidade Autónoma de Galicia. A puntuación será de 0,05 puntos por curso. Exercicio de actividades en entidades non públicas ou semipúblicas relacionadas directamente coas función de xestión e fiscalización de fondos públicos (0,01 por mes completo). A experiencia profesional acreditarase mediante certificación expedida polo Concello, organismo ou entidade na que se prestaron os servizos que se aleguen. Os títulos e a superación de cursos de formación e perfeccionamento, mediante os títulos, diplomas, certificados ou acreditacións suficientes expedidos polas entidades organizadoras dos mesmos. Os documentos acreditativos dos méritos específicos deberanse presentar en orixinal ou fotocopia compulsada no momento da solicitude de participación no curso. En todo caso serán válidos os méritos alegados acreditados mediante certificación expedida pola Dirección Xeral de Administración Local da Xunta de Galicia. En ningún caso, se poderán valorar aqueles méritos que non se adquirisen na súa totalidade e non se atopen debidamente xustificados no momento de finalización do prazo presentación de instancias para participar no concurso ordinario. Tampouco serán tidos en conta aqueles méritos que se baseen exclusivamente en afirmacións manifestadas polo solicitante na súa instancia o nas aclaracións que ofreza nin os que se xustifiquen por copias simples.” Presidente: Javier Bouzada Romero, Secretario Xeral do concello de Vilanova de Arousa (Pontevedra). 1º Vogal e secretario da Comisión: Luis Ángel Sabariz Rolán, Tesoureiro do concello de Sanxenxo (Pontevedra). 2º vogal: Mª del Carmen Merino Moina, Secretaria do concello de Meis (Pontevedra). 3ºvogal: D. Joaquín Javier Gago López, Secretario-Interventor do concello de Catoira (Pontevedra). 4º vogal: Daniel Ángel Lamas Bello, Secretario-interventor do concello de A Illa de Arousa (Pontevedra). Presidenta: Interventora do concello de Cambados (Pontevedra). 1º vogal e secretario da comisión de valoración: Secretario xeral do concello de Cambados.2º vogal: Interventora do concello de Vilagarcía de Arousa (Pontevedra) 3º vogal: Interventora do concello de Meis (Pontevedra). 4º vogal: Tesoureira do concello de Vilagarcía de Arousa (Pontevedra). Vilanova de Arousa a 22 de decembro de 2014.—O Alcalde, Gonzalo Durán Hermida